| Medaljeoversikt |
| --- |
| Konkurrerte for USAs flagg USA |
| Basketball |
| De olympiske ringer Olympiske leker |
| Gull | Rio 2016 |  Lag |

**Kyrie Andrew Irving** (født 23. mars 1992) er en australsk-amerikansk profesjonell basketballspiller som spiller for laget Brooklyn Nets i NBA Han spilte ett år som point guard for Duke University før han i 2011 ble draftet som nummer én av Cleveland Cavaliers. Irving ble født i Melbourne, Victoria, men er oppvokst i New Jersey, og han har derfor et delt statsborgerskap.

Han tok gull under Sommer-OL 2016.

*High school*-karriere
----------------------

Kyrie Irving spilte sine to første high school-sesonger for Montclair Kimberley Academy hvor han snittet 26,5 poeng, 10,3 assist, 4,8 returer og 3,6 stjelinger per kamp. Før begynnelsen av hans tredje sesong, byttet Irving til St. Patrick High School. Her fortsatte Irving å dominere, og han ble hedret ved å bli valgt ut til oppvisningskamper som *McDonald's All-American Game* og *Jordan Brand Classic*. I sistnevnte ble han, sammen med Harrison Barnes kåret til kampens mest verdifulle spiller. Irving ble i 2010 også plukket ut til USAs juniorlandslag, som i juni samme år vant *FIBAs Americas U18 Championship*.

Collegekarriere
---------------

I en tv-sending på den amerikanske kanalen ESPNU (som spesialiserer seg i amerikansk collegeidrett) den 22. oktober 2009, annoserte Kyrie Irving at han ville spille collegebasketball for Duke University. Den samme tv-kanalen hadde rangert Irving som den tredje beste high school-spilleren i 2010, samtidig som andre seriøse basketballnettsider som Scout.com og Rivals.com hadde rangert ham som den henholdsvis andre og fjerde beste spilleren i 2010-klassen.

Kyrie Irving levde opp til forventningene i sine åtte første kamper for Duke. Han ledet laget i poeng per kamp, med et snitt på 17,4 poeng og en treffsikkerhet på 53,2 prosent. I tillegg hadde han et snitt på 5,1 assist, 3,8 returer og 1,5 stjelinger per kamp. Irving hadde vært en nok så anonym spiller før han tok del i basketballprogrammet til Duke, men nå så han navnet sitt klatre raskt på anerkjente NBA-draftnettsider som Draftexpress.com og NBAdraft.net i såkalte ''mock drafts''.

Men i Dukes åttende seriekamp pådro Irving seg en alvorlig senskade i høyre storetå, som satte ham ut av spill resten av sesongen. Han hadde allikevel vært så imponerende i sine første åtte kamper, at navnet hans ble værende på toppen av *mock draftene*til fleste NBA-talentspeiderne.

4. februar 2011 ble det klart at Kyrie Irving kunne begynne rehabiliteringen av tåen, og den 18. mars spilte han et begrenset antall minutter for Duke i den første runden av NCAA-sluttspillet. I kvartfinalekampen mot Arizona scoret han 28 poeng, men dette skulle bli hans siste kamp som collegespiller, da laget hans tapte kampen og røyk ut av sluttspillet.

Profesjonell karriere
---------------------

Etter NCAA-sluttspillet annonserte Kyrie Irving at han ville gi seg i Duke og stille i NBA-draften den 23. juni 2011. Cleveland Cavaliers hadde tidligere vunnet draftlotteriet (NBA)ǀdraftlotteriet og hadde derfor førstevalget i NBA-draften. Til tross for å ha kun spilt 11 collegekamper, hadde Irving klart å opprettholde sin status som spilleren med høyest potensial, og det var ingen stor overraskelse at Cavaliers valg falt på ham. Først 10. desember 2011 signerte Irving under på kontrakten med Cleveland Cavaliers. Dette på grunn av spillerstreiken i NBA som hadde vart gjennom hele sommeren og store deler av høsten. Den 26. desember 2011 spilte Kyrie Irving sin første profesjonelle kamp.

### Rookiesesong

Etter en trøblete debutkamp mot Toronto Raptors, der han traff på kun to av totalt tolv skudd, skulle Kyrie Irving raskt bevise at han hørte hjemme i NBA. I hans første tjue kamper hadde han ti kamper med 20 poeng eller mer. I en kamp mot New Jersey Nets, som endte med et tap, scoret han 32 poeng. 21 av disse poengene kom i kampens siste periode. Dette er den høyeste poengnoteringen hans i én kamp så langt i karrieren.

I februar 2012 ble Irving valgt til å spille i NBAs Rising Stars Challenge. Dette er en oppvisningskamp som spilles under ligaens All-Star Weekend, og lagene består av NBAs beste rookie- og ''sophomore''-spillere. Irving bommet ikke på ett av sine åtte trepoengsforsøk, og han avsluttet kampen med totalt 34 poeng. Han vant prisen som kampens mest verdifulle spiller.

Med 117 førsteplasstemmer av totalt 120 mulige, ble Kyrie Irving den 15. mai 2012 stemt frem som NBA Rookie of the Year. Dette gjorde ham til den andre spilleren (den første var LeBron James) i Cleveland Cavaliers' historie som har vunnet denne prisen.

Statistikk
----------

### Tegnforklaring

| Forkortelse | Betegnelse |
| --- | --- |
| KD | Kamper deltatt i |
| KS | Kamper startet |
| MPK | Minutter per kamp |
| SC % | Scoringsprosent |
| 3P % | 3-poeng scoringsprosent |
| ST % | Straffeprosent |
| RPK | Returer per kamp |
| MK | Målgivende pasninger per kamp |
| SPK | Stjelinger per kamp |
| BPK | Blokkeringer per kamp |
| PPK | Poeng per kamp |

### Collegestatistikk

| År | Lag | KD | KS | MPK | SC % | 3P % | ST % | RPK | MK | SPK | BPK | PPK |
| --- | --- | --- | --- | --- | --- | --- | --- | --- | --- | --- | --- | --- |
| 2010–11 | Duke | 11 | 11 | 27,5 | 52,9 % | 46,2 % | 90,1 % | 3,4 | 4,3 | 1,5 | 0,5 | 17,5 |
| 2010–11 |  | 11 | 11 | 27,5 | 52,9 % | 46,2 % | 90,1 % | 3,4 | 4,3 | 1,5 | 0,5 | 17,5 |

### NBA-statistikk

*Sist oppdatert 13. mai 2012*

| År | Lag | KD | KS | MPK | SC % | 3P % | ST % | RPK | MK | SPK | BPK | PPK |
| --- | --- | --- | --- | --- | --- | --- | --- | --- | --- | --- | --- | --- |
| 2011–12 | Cleveland | 51 | 51 | 30,5 | 46,9 % | 39,9 % | 87,2 % | 3,7 | 5,4 | 1,1 | 0,4 | 18,5 |
| 2011–12 |  | 51 | 51 | 30,5 | 46,9 % | 39,9 % | 87,2 % | 3,7 | 5,4 | 1,1 | 0,4 | 18,5 |
|

Priser og utmerkelser
---------------------

* 2010 valgt til *McDonald's All-American*
* 2010 valgt til *Nike Hoop Summit All-American team*
* 2010 valgt til *Jordan Brand High School All-American team*
* 2011 1. valget i NBA-draften
* 2012 *Rookie of the Month*, januar, februar
* 2012 NBA *BBVA Rising Stars Challenge* Mest verdifulle spiller
* 2012 NBA Rookie of the Year

Referanser
----------

1. ↑   ČSFD, ČSFD person-ID 360115[Hentet fra Wikidata]
2. ↑   espn.go.com[Hentet fra Wikidata]
3. ↑   www.foxsports.com[Hentet fra Wikidata]
4. ↑   sports.yahoo.com[Hentet fra Wikidata]
5. ↑   College Basketball at Sports-Reference.com, besøkt 28. juli 2020[Hentet fra Wikidata]
6. ↑   espn.go.com[Hentet fra Wikidata]
7. ↑   espn.go.com[Hentet fra Wikidata]
8. ↑  «Salaries». *Liste over lønninger i NBA* **(engelsk)**. HoopsHype. Besøkt 28. mars 2012.
9. ↑  «Rivals High - Kyrie Irving ready to return after wait period». Highschool.rivals.com. Arkivert fra originalen 26. april 2012. Besøkt 28. mars 2012.
10. ↑  «Kyrie Irving Selected For McDonald’s All-American Game - Duke University Blue Devils | Official Athletics Site». GoDuke.com. Besøkt 28. mars 2012.
11. ↑  «Irving & Hairston Win Gold With USA U18 Team - Duke University Blue Devils | Official Athletics Site». GoDuke.com. 1. juli 2010. Besøkt 26. august 2010.
12. ↑  «Irving does Duke, sport disservice with media game» **(engelsk)**. FanNation. Besøkt 28. mars 2012.
13. ↑  «College Basketball Recruiting - ESPNU 100 - ESPN» **(engelsk)**. Insider.espn.go.com. Arkivert fra originalen 14. februar 2010. Besøkt 28. mars 2012.
14. ↑  «Scout.com: Basketball Recruiting» **(engelsk)**. Scouthoops.scout.com. Besøkt 28. mars 2012.
15. ↑  «Yahoo Sports: Rivals.com Ranking - Rivals 150 for class of 2010». Rivalshoops.rivals.com. Arkivert fra originalen 14. februar 2010. Besøkt 28. mars 2012.
16. ↑  «Kyrie Irving Statistics» **(engelsk)**. Sports Reference. Besøkt 28. mars 2012.
17. ↑  «Kyrie Irving Career Stats» **(engelsk)**. NBA.com. Arkivert fra originalen 8. april 2012. Besøkt 28. mars 2012.

Eksterne lenker
---------------

* (de) Kyrie Irving – Munzinger Sportsarchiv Rediger på Wikidata

* (en) Kyrie Irving – Olympedia Rediger på Wikidata

* (en) Kyrie Irving – Sports-Reference (OL-resultater – arkivert) Rediger på Wikidata

* (en) Kyrie Irving – FIBA Rediger på Wikidata

* (en) Kyrie Irving – eurobasket.com Rediger på Wikidata

* (en) Kyrie Irving – Basketball-Reference.com Rediger på Wikidata

| * v
* d
* r
USAs herrelandslag i basketball under Sommer-OL 2016 |
| --- |
| Basketball | 
* 4: Jimmy Butler
* 5: Kevin Durant
* 6: DeAndre Jordan
* 7: Kyle Lowry
* 8: Harrison Barnes
* 9: DeMar DeRozan
* 10: Kyrie Irving
* 11: Klay Thompson
* 12: DeMarcus Cousins
* 13: Paul George
* 14: Draymond Green
* 15: Carmelo Anthony
* Hovedtrener: Mike Krzyzewski

 | USAs flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** Munzinger (sport)
 |